ÚRAD VLÁDY SLOVENSKEJ REPUBLIKY
                 sekcia vládnej legislatívy

                                                                                                     Na rokovanie vlády SR
                                                                                                     dňa 12. októbra 2005
                                                                                                     K materiálu č. 17700 /2005
                                                                                                     K bodu č. 11

S T A N O V I S K O
k návrhu na prístup Slovenskej republiky k Dohode medzi Švajčiarskou konfederáciou a Rakúskou republikou o zriadení a činnosti Medzinárodného centra pre rozvoj migračnej politiky (ICMPD) vo Viedni z 1. júna 1993 v znení zmien z roku 1996 a roku 2003

I

     Návrh na prístup Slovenskej republiky k Dohode medzi Švajčiarskou konfederáciou a Rakúskou republikou o zriadení a činnosti Medzinárodného centra pre rozvoj migračnej politiky (ICMPD) vo Viedni z 1. júna 1993 v znení zmien z roku 1996 a roku 2003 predložil na rokovanie vlády Slovenskej republiky minister  Slovenskej republiky Vladimír Palko.

II

     Účelom predkladaného návrhu je prehlbovanie medzinárodnej spolupráce v oblasti migračnej politiky, harmonizácia opatrení týkajúcich sa vstupnej kontroly a koordinácia postupu v cudzineckej, azylovej a utečeneckej politike.

III

     Dohoda je medzinárodnou zmluvou, z ktorej vzniká Slovenskej republike členstvo v medzinárodnej organizácii a  podľa čl. 7 ods. 4 Ústavy Slovenskej republiky sa pred jej ratifikáciou vyžaduje súhlas Národnej rady Slovenskej republiky. Na jej vykonanie nie je potrebný zákon.

IV

     Sekcia vládnej legislatívy Úradu vlády Slovenskej republiky odporúča vláde  Slovenskej republiky návrh na prístup Slovenskej republiky k Dohode medzi Švajčiarskou konfederáciou a Rakúskou republikou o zriadení a činnosti Medzinárodného centra pre rozvoj migračnej politiky (ICMPD) vo Viedni z 1. júna 1993 v znení zmien z roku 1996 a roku 2003 v predloženom znení schváliť.

V Bratislave 10. októbra 2005
Vypracoval: Pavel Kanka
                                                                                         Štefan  G r m a n
                                                                                          generálny riaditeľ 
                                                                                    sekcie vládnej legislatívy